Wees versigtig vir onnatuurlike produkte. Allergiese reaksies teenoor chemikalieë in hierdie tipe produkte kom dikwels voor. Wees ook versigtig vir hardhandige behandeling en moenie die hare kam terwyl dit nog nat is nie. Masseer die kopvel om bloedsirkulasie te verbeter en sodoende haarverlies te beperk.
Ander vorme van haarverlies is oorerflik en ander soorte weens 'n siektetoestand of behandeling vir 'n siektetoestand. Swak eetgewoontes wat 'n tekort aan yster veroorsaak het ook haarverlies tot gevolg.
Vir die haarlyn wat al pad vat agterkop toe of vir diegene wat sukkel met ´n paar yl haartjies laat weet Martie dat jy so 2 teelepels sout in jou sjampoe moet gooi.
1) Meng twee eetlepels mayonaisse met 1/2 teelepel heuning. Wend dit aan droeë hare en sit in die son daarmee vir so 20 minute. Spoel af met mineraalwater. Was soos gewoonlik agterna.
Indien jy jou hare tydelik wil bruin kleur of jou natuulike bruin na vore te bring kan jy van die volgende spotgoedkoop metode probeer:
Verwyder kougom uit hare deur 'n teelepel grondboontjiebotter in die kougom te vryf. Dit sal gou loskom.
Navorsing het bevind dat oefening en eetgewoontes wat 'n goeie bloedsomloop bevorder moontlik die sleutel is vir haargroei asook dikker hare.
Ek wil net weet of daar nie dalk een of ander produk beskikbaar is wat sal help om hare te laat groei nie. Ek het 'n probleem my hare breek en dit wil nie groei nie. Ek sal dit waardeer as jy my asb kan help dit moet nie 'n duur produk wees nie. Of as jy dalk raad het wat ek kan doen sal ek baie bly wees.
Gaan kyk by jou apteek of vra jou dokter oor haarprodukte wat Minoxidil bevat. Let wel dat dit nie geskik is vir kinders onder 18 jaar nie.
Ek skeer daagliks. Ek het 'n probleem met ingroei hare. Ek trek gewoonlik die hare uit met 'n "tweaser" maar partykeer sien ek nie almal nie, maar dan raak dit 'n groot knop en baie seer. Ek weet nie hoe om dit oop te kry nie. Ek het al alle skeerseep gebruik, maar niks wil werk nie. Ek gebruik skerp lemmetjies. Ek vra raad asseblief. Hoe om die ingroei haar uit te kry en ook hoe om hierdie probleem op te los.
Moenie dadelik skeer as jy opstaan nie. Wag eers so omtrent 15 minute. Skeer met Aquas Cream. Gebruik 'n outydse skeerkwas en sterk warm water voor jy die room aansmeer. Koop Bitter Aloe Gel by 'n Aloe Ferox Agent en wend dit na die skeerdery aan. Meng 'n bietjie sout in 'n teelepel olyfolie en "Skuur" jou vel een maal per week SAGGIES daarmee. Wend daarna weer die Bitter Aloe Gel aan. Hoop dit help vir jou.
Eerstens moet jy seker maak dit is 'n haar wat ingegroei het. Wanneer 'n man skeer kan daar soms knoppies ontstaan wat nie ingroeihare is nie. Gewoonlik kan mens die haar net onder die oppervlak sien.
Hou 'n skoon, warm en nat waslap teen die haar vir 'n paar minute. Indien die waslap koud raak spoel jy dit net weer onder die warm kraan. Gewoonlik sal die haar nou sigbaar word indien dit nie was nie. Indien jy 'n warm waslap 10 minute lank op die plek gehad het en dit word nie sigbaar nie, dan is dit dalk iets anders as 'n ingroeihaar. Gaan spreek eerder dan die dokter.
Was nou die area rondom die haar met warm water en seep. Moet nie seep gebruik wat die wel uitdroog nie. Maak nou die area skoon met 'n antiseptiese middel en wend 'n bevogtigingsroom aan.
Hello, ek het 'n probleem en soek 'n boereraat, my hare val verskriklik baie uit. Ek is op voorbehoed, 35 jaar oud, geen mediese geskiedenis nie. Dit is die afgelope 4 maande baie erger geraak, my hare is nie te lank nie bob, en dit is 5 mnde gelede gekleur. Enige voorstelle van aanvullings.
Ek sal regtig graag wil weet of iemand 'n aanbeveling het vir 'n produk of boereraad dalk wat hare dikker en sterker kan laat word. Ek gym daagliks, eet baie vars vrugte en groente, drink vitamiene aanvullings ens, maar nog niks het vir my hare gehelp nie.
Gewoonlik is die oorsaak geneties, maar dit kan 'n aanduiding wees van 'n onderliggende mediese probleem. Sekere medikasie kan dit ook veroorsaak. Gaan spreek jou dokter as jy wil weet wat jou baard veroorsaak.
wat kan ek doen my hare breek net op een plek af reg bo p my kop wat veroorsaak dit en dit groei net 'n sekere lengte dan breek dit af help my asb
My hare het op n stadium bo, aan die agterkant van my kop, baie gebreek. 'n Haarkapper het vir my gese dit is 'n ystertekort.
Ek het ook raad nodig. My hare val baie uit. Is nou n maand op nuwe meds vir my skildklier. My hare is baie baie fyn. Ek wil dit kaalkop skeer. Sal my hare dikker terug groei as ek dit vir n paar maande skeer. Ek het al alles op die mark probeer maar niks werk nie. Ek is bereid om n pruik te koop en te dra. Asb enig raad.
Baie mense vertel my dat hulle hare meer welig groei as hulle dit skeer. Ongelukkig is dit 'n mite. Die hare vertoon soms dikker omdat die kleur aanvanklik donkerder is as die hare wat al al blootgestel is aan die elemente. As jou hare vir jou belangrik is kan jy gereeld 'n nuwe kapsel dra met 'n pruik. Of dalk is jy van daai gelukkige mense wat mooi lyk met 'n kaalgeskeerde kop.
Daar is ongelukkig geen 100% oplossing nie. Jy kan by die apteek vra vir aanbevelings. Maseer ook jou kopvel gereeld.
Persoonlik sou ek nie te veel probeer op die stadium nie. Dit kan dalk net die hare se natuurlike pH versteur. Ek sou wag tot sy begin ontwikkel as jong vrou.
Dit beteken jou hare kort voeding en vog. Daar is baie raat op die blad oor natuurlike voeding vir hare.
Hi wat kan n mens gebruik vir swart tussen die bene ( skaf) as gevolg van vet wees en jou bene skuur teen mekaar
Smeer sinkoksied aan nadat jy gebad het. Laat dit aan vir 'n tydjie en maak dit dan skoon met olyfolie.
Ek wil graag vra wat ek kan gebruik vir my seuntjie van 8jaar se kopvel. So 3 maande gelede het daar ' n blessie op sy kop gekom (amper soos 'n ringwurm) het al verskillende soort produkte by die apteek gekoop maar niks help nie. Die bles raak al groter en die hare wil nie groei nie en boonop het hy ekseem ook. Weet nie meer wat om te doen nie en hy is al so skaam wil nerens gaan nie, wil ook nie skool toe gaan nie. ASB ek is raad op.